### Resumé

Vejle Kommune har udlagt et område mellem [adresse], [adresse] og [adresse], umiddelbart syd for [adresse], til rekreative formål. Vejnettet omkring [adresse] påvirkes i dag af trafikken til og fra lufthavnen. [adresse] har planer om en udbygning af deres cargoområde. Det kommer til at påvirke trafikken i området yderligere med tung trafik. Det rekreative område og det nye cargoområde vil begge skulle betjenes fra [adresse] i syd, via [adresse] i Vejle Kommune og [adresse] i Billund Kommune. Vejle Kommune og Billund Kommune har derfor indledt et samarbejde om at få udvidet [adresse] og [adresse] så de vil kunne betjene den kommende trafik til det rekreative område og cargoområdet i [adresse]. Der søges om en anlægsbevilling på 19,7 mio. kr. til etablering af anlægsprojektet.

### Sagsfremstilling

Vejle kommune har i kommuneplanen udlagt et område langs Hedevej, afgrænset nord og syd af [adresse] og [adresse], til rekreativt formål. Arealet vest for [adresse] er reguleret af lokalplan OF 2.4.2. Begge områder skal trafikbetjenes fra [adresse] og der er derfor behov for at udbygge [adresse].

Vejle Kommune er som en del af ejerkredsen bag Billund Lufthavn med i planerne om lufthavnens fremtid, med blandt andet udbygning af cargoområdet. Udbygningen af cargoområdet vil kræve en udvidelse af vejnettet i Billund Kommune og Vejle Kommune, der er derfor indgået et samarbejde om udvidelse af de nødvendige veje. Betjening af cargoområdet vil kræve udbygning af [adresse] og [adresse].

Udbygning af [adresse] vil aflaste det eksisterende vejnet og lette adgangen til det nuværende og fremtidige cargoområde, samt understøtte nuværende planlægning i Vejle Kommune. Udbygningen af [adresse] forberedes til DUO2 (dobbelttrailere, der i øjeblikket testes i [adresse]) og krydset mellem [adresse] og [adresse] skal ombygges til et kanaliseringsanlæg. Den nordligste del af [adresse] ligger i Billund Kommune, som opgraderer den del af vejen, frem til tilslutningen ved [adresse], og den resterende del af [adresse].

Den eksisterende Hedevej fjernes helt og der etableres en ny vej med et vejudlæg på 24 meter.

Det etableres 7,0 meter kørebane, 0,5 meter kantbane og 0,5 meter rabat i begge vejsider. Der etableres grøfter i begge vejsider på 3 meter og en yderrabat på 4 meter i den ene side og 5 meter i den anden vejside. I yderrabatterne plantes vejtræer. Hedevej tilslutter i dag [adresse] i et T-kryds. Krydset udbygges til et kanaliseringsanlæg med højresvingsbane fra øst og venstresvingsbane fra vest.

Der er udarbejdet et indledende dispositionsforslag der angiver en samlet økonomi for [adresse] andel på 19,7 mio. kr. Projektet forventes færdigt i løbet af 2025.

### Økonomi

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2: Tillægsbevilling til rådighedsbeløb

#### Opsummering af de bevillingsmæssige konsekvenser

Sagen medfører, at der gives anlægsbevilling og afsættes rådighedsbeløb på i alt 19,7 mio. kr. til Udvidelse af [adresse]. Udgiften finansieres at puljen til Byudvikling, Klimasikring, Omfartsvej og infrastruktur hvor der i hvert af årene 2024-2027 er afsat 30 mio. kr.

#### Afledt drift:

Der er afledt drift fra 2026 og frem på 90.000 kr. om året, til fejning, vinterbekæmpelse, drift af afvandingskonstruktioner og fornyelse af asfalt. Afledt drift indgår i budgetlægningens spor 2.

#### Høring

Centralt Budget har ingen bemærkninger af bevillingsmæssig karakter.

### Klima og resiliensvurdering

Udbygningen af [adresse] vil medvirke til at fjerne en del af sommertrafikken på de mindre veje i området og afvikle trafikken lettere og mere trafiksikkert i Billund samt give adgang til det nye rekreative område. Mindre trafik på det sekundære vejnet vil forbedre forholdene (tryghed) for cyklister.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Anbefalet.

Rune Lauridsen, Bøje Hansen og Marlene Holst tog forbehold.